Številka: 007-36/2016

Datum: 30. 11. 2017

**MESTNEMU SVETU**

**MESTNE OBČINE PTUJ**

**ZADEVA: Predlog Sklepa o določitvi vrednosti točke, ki je osnova za ugotovitev uporabne vrednosti poslovnih prostorov in garaž**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o določitvi vrednosti točke, ki je osnova za ugotovitev uporabne vrednosti poslovnih prostorov in garaž.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

Predlog

December 2017

Na podlagi 24. člena Odloka o oddajanju poslovnih prostorov in garaž v najem (Uradni vestnik Mestne občine Ptuj, št. 7/12, 8/13 in 15/13) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_seji, dne\_\_\_\_\_\_\_\_\_, sprejel naslednji

**S K L E P**

**o določitvi vrednosti točke, ki je osnova za ugotovitev uporabne vrednosti poslovnih**

**prostorov in garaž**

Vrednost točke, ki je osnova za ugotovitev uporabne vrednosti poslovnih prostorov in garaž, katerih lastnik je Mestna občina Ptuj, znaša 1,666 EUR.

Z dnem uveljavitve tega sklepa preneha veljati Sklep o določitvi vrednosti točke, ki je osnova za

ugotovitev uporabne vrednosti poslovnih prostorov in garaž (Uradni vestnik Mestne občine Ptuj,

št. 15/16).

Ta sklep prične veljati naslednji dan po objavi v Uradnem vestniku Mestne občine Ptuj, uporablja

pa se od 1. 1. 2018.

Številka: 007-36/2016

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O B R A Z L O Ž I T E V :

V Mestni občini Ptuj je v veljavi Odlok o oddajanju poslovnih prostorov in garaž v najem (Uradni vestnik Mestne občine Ptuj, št. 7/12, 8/13 in 15/13). V zadnjem odstavku 24. člena omenjenega odloka je navedeno: »Vrednost točke, ki je osnova za ugotovitev uporabne vrednosti poslovnih prostorov in garaž se določi s sklepom Mestnega sveta Mestne občine Ptuj in se usklajuje vsako leto z indeksom rasti cen življenjskih potrebščin po podatkih Zavoda Republike Slovenije za statistiko«.

Mestni svet Mestne občine Ptuj je dne 19. 12. 2016 sprejel Sklep o določitvi vrednosti točke, ki je osnova za ugotovitev uporabne vrednosti poslovnih prostorov in garaž in določil vrednost točke, ki znaša 1,635 EUR.

Po podatkih Urada RS za makroekonomske analize in razvoj je predviden indeks rasti življenjskih potrebščin za leto 2018 v višini 1,9 %, kar pomeni, da se vrednost točke poveča za 0,031 EUR in tako znaša 1,666 EUR.

V letu 2017 bomo predvidoma iz naslova najemnin prejeli sredstva v višini 385.000,00 EUR. S predvidenim višanjem točke, bodo najemniki poslovnih prostor in garaž, od sprejema sklepa, plačevali za 1,9 % višje najemnine. Za ta procent se predvideva tudi višji dohodek iz naslova najemnin.

Zaradi navedenega predlagam mestnemu svetu, da predloženi sklep po obravnavi sprejme.

Pripravila:

Mojca Rihtarič

**Miran SENČAR,**

**župan Mestne občine Ptuj**